Berlingske Tidende, 1830-05-25
Beretningen om de forenede Staters Handel og Søefart, om Følgerne af Tarisen i Aaret 1828, og om den americanske Søefarts fordums og nuværende Beskaffenhed, er nu trykt. Den har i alle Unionens Stater gjort det dybeste Indtryk, ogsaa i England vil denne Beretning læses med den Opmærksomhed, som Sagens Vigtighed og Redacteurens (Cambrelings) Charakteer fortjener. - Amerikanerne have da omsider af de Kjendsgjerninger, der ere foredragne Congressen i officiel Form, overtyde sig om, hvor urigtigen Congressen hidtil har bedømt deslige fiskalske Forholdsregler, som i de sidste Aar valgtes til at udvide Handelen ved Indskrænkninger og Forbud. De indsee, at National. Jnteressen ikke blev fremmet ved at tvinge den mægtige og dristige Naboe til Retorsion. Efter Fredstractaten 1815 var det den nordamericanske Politiks Øjemeed, ved forhøiede Toldafgifter af fortrænge engelske Manufacturister fra de forenede Staters Markeder og tilintetgjøre begge Staters gjensidige, blomstrende og høist fordeelagtige Handel til stor Skade for selve den nordamerikanske Befolkning, af hvilken, ifølge den officielle Census, der i Aaret 1820 skeete, 6 Millioner 696,804 Jndividuer beskjæftigede sig med Agerdyrkning og ikkun 894, 126 med Handel og Manufacturer. Saaledes tilføiedes de forenede Stater, der ifølge Landets Beskaffenhed ere og endnu i Aarhundreder maa blive agerdyrkende, et væsentligt Tab, og af ingen anden Aarsag, end for at ophielpe nogle begyndende Manufacturer, hvis Existents er ligesaa ephemerisk som den Papiircredit, paa hvilken de ere grundede. I det nysnævnte korte Tidsrum behøvedes ikke mindre end 6 Congressacter og Skibsfarten paa og fra England, og 3 nye Tariffer, for at naae det ønskede Maal. Og hvad var Resultatet? "Tariffen for Aaret 1816 - siger den officielle Beretning - lagde Grunden til alle de følgende Vildfarelser; vi have opofret 15 Aar til et ødelæggende Experiment, for at fremvirke, hvad Krigen selv ikke formaaede at udrette. Vi have med vore Congress=Beslutninger forsøgt, at undertrykke vor Jndustries naturlige og velgjøtende Tendents til Handel og Agerdyrkning. Vi have opoffret Nye=Englands Handel, Skibsfart og Capitaler, for at opmuntre nogle Manufactur=Entrepreneurer, gjøre vore gamle og duelige Haandværkere brødløse og forarme os selv. Fra en Session til den anden have vi holdet Handelen i saadan Vaklen og Usikkerhed, at Eiendommenes Værdie aldrig kunde bestemmes for Congressens Prorogation, - og dette kaldte vi at beskytte og opmuntre vor Jndustrie. - Dette er et aabenhiertigt og syndigt Ord, talet i rette Tid! Det synes som om de forenede Staters Administration i fordums Dage, med en Befolkning af 2 Mennesker paa Quadratmilen, og med liden eller ingen Kapital foruden Driftscapitalen til sin Agerdyrkning og Handel, forsøgte at rivalisere med den vældigste Manufacturinteresse i Verden; men derved fremmede den kun end meer den britiske Jndustries Anstrængelse, som erholder den kraftigste Understyttelse af den britiske Regjering, der ei allene i Europa men ogsaa i Amerika er en Magt af høieste Rang. Den er øiensynligen - vedbliver hiin Committees Beretning til Congressen - at vi opoffre vor unge Stats Hielpekilder for et Forsøg paa at forrere Manufacturerne tvertimod alle Regler for Jndustriens Fremme. Vi betænke hverken den overordentlige Indflydelse af en uhyre Manufacturcapital i Storbritannien, eller Konstens, Orconomiens, den lave Arbeidsløns Productivitet i dette Land. J Nordamerika formaae vi vel meget, men det Umuelige formaae vi ikke. - Medens Reductionen i den britiske Handelskoder udvidede Storbritaniens Søehandel i Stedet for at hemme den, har den nordamerikanske Politik yttret en saare skadelig Virkning paa dens Handelsmarine, der siden Fredsslutningen i Aaret 1815 er bleven hartad stationair. - De britiske Skibe, der brugtes til udenlandsk Handel og løb ind i vore Havne, var i Aarene 1815 indtil 1828 bleven forøget med 722,249 Tons; medens den nordamerikanske Marine, som brugtes til udenlandsk Handel, og i samme Tidspunkt løb ind i de forenede Staters Havne, ikkun i den selvsamme Periode var bleven forøget med 124,281 Tons Et end meer i Øine faldende Vidnesbyrd om en liberal Handels politiks Fordeelagtighed finder man i vor Handel med vore nordamerikanske Kolonier. - Saa meget om Virkningen af de Restrictionslove, der nu har ikkun faa Forsvarere baade i England og Nordamerika. Vi glæde os over at den i de forenede Stater, nu nærmer sig til sin Ende, ligesom og over det venskabelige Sindelag mod Storbritannien, som charakteriserer Commiteens Beretning. Vor Handel med Storbritannien og dettes Biilande - siges i denne - er langt vigtigere end den med nogetsomhelst andet Land, og Storbritaniens Handel med de forenede Stater er for dette ei af mindre Betydenhed. Neppe givet der to Lande, hvilke det maa være saa magtpaaliggende, at betrygge sig og vedligeholde en venskabelig og liberal Reciprocitet, som Storbritannien og Nordamerika. At dette Sindelag maa besjæle Præsident Jacksons og hans Eftermænds Administration bør være alle gode Borgeres inderligste Ønske paa denne og hiin Side af det atlantiske Hav.